най-високите международни стандарти) за автомобилния и железопътния транспорт, вътрешния воден транспорт, въздухоплаването, морския транспорт и интермодалността, включително графици и етапи на изпълнение, административна отговорност, а също и планове за финансиране;
 в)
 развитие на мултимодална транспортна мрежа, свързана с трансевропейската транспортна мрежа (TEN-T) и подобряване на инфраструктурната политика, така че да се подобри идентифицирането и оценяването на инфраструктурните проекти за различните видове транспорт; изработване на стратегии за финансиране, съсредоточени върху поддръжката, капацитетните ограничения и липсващите звена на инфраструктурата, както и активирането и насърчаването на участието на частния сектор в транспортни проекти, както е посочено в приложение XXXIII към настоящото споразумение;
 г)
 присъединяване към съответните международни транспортни организации и споразумения, включително процедури за гарантиране на стриктното прилагане и ефективното изпълнение на международните споразумение и конвенции в областта на транспорта;
 д)
 научно и техническо сътрудничество и обмен на информация за разработването и усъвършенстването на технологии, като например интелигентни транспортни системи;
 е)
 насърчаване използването на интелигентни транспортни системи и информационни технологии при управлението и експлоатацията на всички видове транспорт, както и подкрепа за интермодалността и сътрудничество при използването на космическите системи и търговските приложения за улесняване на транспорта.
 Член 370
 Ще се провежда редовен диалог по въпросите от обхвата на глава 7 от дял V (Икономическо и секторно сътрудничество) от настоящото споразумение.
 ГЛАВА 8
 Космическо пространство
 Член 371
 1. Страните насърчават взаимноизгодното сътрудничество в областта на космическите изследвания за мирни цели и космическите приложения, по-специално в следните области:
 а)
 глобални навигационни спътникови системи;
 б)
 наблюдения на Земята и глобален мониторинг;
 в)
 космически науки и изследвания;
 г)
 приложни космически технологии, включително технологии за стартови площадки и задвижване.
 2. Страните насърчават и поощряват обмена на опит в областта на политиката за космическото пространство, администрацията и правните аспекти, както и промишленото преструктуриране и комерсиализацията на космически технологии.
 Член 372
 1. Сътрудничеството включва обмен на информация за политиките и програмите на двете страни, както и за съответните възможности за сътрудничество и съвместни проекти, включително участието на украински субекти в съответните свързани с космическото пространство и транспорта теми на следващата Рамкова програма на ЕС за научни изследвания и иновации "Хоризонт 2020".
 2. Страните ще насърчават и подкрепят обмена на учени и изграждането на релевантни мрежи.
 3. Сътрудничеството би могло да обхваща също и обмена на опит в управлението на космически изследвания и научни институти, както и развитието на благоприятна среда за изследователска дейност, приложение на нови технологии и адекватна закрила на съответните права на интелектуална, индустриална и търговска собственост.
 Член 373
 Ще се провежда редовен диалог по въпросите от обхвата на глава 8 от дял V (Икономическо и секторно сътрудничество) към настоящото споразумение, включително координация и сътрудничество с Европейската космическа агенция по тези и други релевантни въпроси, ако това е целесъобразно.
 ГЛАВА 9
 Сътрудничество в областта на науката и технологиите
 Член 374
 Страните развиват и укрепват своето сътрудничество в областта на науката и технологиите, така че да допринесат за научното развитие само по себе си и да подсилят своя научен потенциал за принос при решаването на национални и световни предизвикателства. Страните полагат усилия да допринасят за напредъка в натрупването